CELEX: 32011R0087
Language: ro
Date: 2011-02-02 00:00:00
Title: Regulamentul (UE) nr. 87/2011 al Comisiei din 2 februarie 2011 de desemnare a laboratorului de referință al UE pentru sănătatea albinelor, de stabilire a responsabilităților suplimentare și a sarcinilor atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului

3.2.2011   
            
            
               RO
            
            
               Jurnalul Oficial al Uniunii Europene
            
            
               L 29/1
            
         REGULAMENTUL (UE) NR. 87/2011 AL COMISIEI
   din 2 februarie 2011
   de desemnare a laboratorului de referință al UE pentru sănătatea albinelor, de stabilire a responsabilităților suplimentare și a sarcinilor atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatele (5) și (6),
   întrucât:
   
               (1)
            
            
               Regulamentul (CE) nr. 882/2004 prevede sarcinile generale ale laboratoarelor de referință din UE pentru produsele alimentare, hrana pentru animale și sănătatea animală, obligațiile lor și dispozițiile care le sunt aplicabile. Laboratoarele de referință din UE pentru sănătatea animală și animale vii sunt enumerate în partea a II-a din anexa VII la regulamentul menționat.
            
         
               (2)
            
            
               În urma încheierii unei proceduri de selecție, laboratorul selecționat, Agence Nationale de Sécurité Sanitaire de l’alimentation, de l’environnement et du travail (ANSES), inclusiv laboratorul său de cercetare pentru boli ale albinelor, situat la Sophia-Antipolis, Franța, ar trebui desemnat ca laborator de referință al UE în domeniul sănătății albinelor, pentru o perioadă de cinci ani începând de la 1 aprilie 2011.
            
         
               (3)
            
            
               Pe lângă funcțiile și obligațiile generale stabilite la articolul 32 alineatul (2) din Regulamentul (CE) nr. 882/2004, anumite responsabilități și sarcini specifice legate de caracteristicile agenților care afectează sănătatea albinelor ar trebui asumate la nivelul UE în scopul asigurării unei coordonări îmbunătățite. Prin urmare, aceste responsabilități și sarcini specifice suplimentare ale laboratorului de referință al UE în domeniul sănătății albinelor ar trebui stabilite în prezentul regulament.
            
         
               (4)
            
            
               Prin urmare, partea II din anexa VII la Regulamentul (CE) nr. 882/2004 ar trebui modificată în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   
      Agence nationale de sécurité sanitaire de l’alimentation, de l’environnement et du travail (ANSES), inclusiv laboratorul său de cercetare pentru bolile albinelor, situat la Sophia-Antipolis, Franța, este desemnat laboratorul de referință al UE în domeniul sănătății albinelor pentru perioada cuprinsă între 1 aprilie 2011 și 31 martie 2016.
   Anumite responsabilități și sarcini atribuite acestui laborator sunt prevăzute în anexa la prezentul regulament.
   Articolul 2
   În partea II din anexa VII la Regulamentul (CE) nr. 882/2004 se adaugă punctul 18 după cum urmează:
   
      
                  „18.
               
               
                  Laborator de referință al UE pentru sănătatea albinelor
                  
                              Agence nationale de sécurité sanitaire de l’alimentation, de l’environnement et du travail
                           
                        
                              Laboratorul Sophia-Antipolis
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              Franța.”
                           
                        
            
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 165, 30.4.2004, p. 1.
   
      ANEXĂ
      
         Anumite responsabilități și sarcini ale laboratorului de referință al UE pentru sănătatea albinelor
      
      Pe lângă funcțiile și obligațiile generale ale laboratoarelor de referință ale UE din sectorul sănătății animale, prevăzute la articolul 32 alineatul (2) din Regulamentul (CE) nr. 882/2004, laboratorului de referință al UE pentru sănătatea albinelor i se atribuie următoarele responsabilități și sarcini:
      
                  1.
               
               
                  coordonarea, în urma consultării Comisiei, a metodelor de diagnosticare a bolilor relevante ale albinelor pe care le utilizează statele membre, în funcție de necesități, în special prin:
                  
                              (a)
                           
                           
                              tipizarea, păstrarea și, după caz, punerea la dispoziție a tulpinilor de agenți patogeni pentru a facilita serviciul de diagnostic în Uniune;
                           
                        
                              (b)
                           
                           
                              realizarea tipizării și caracterizarea antigenică și genomică a agenților patogeni, în cazurile în care este relevant și necesar, de exemplu, în cazul urmăririi situației epidemiologice sau al verificării diagnosticului;
                           
                        
                              (c)
                           
                           
                              furnizarea către laboratoarele naționale de referință a serurilor de referință și a altor reactivi de referință în vederea standardizării testului și reactivilor utilizați în fiecare stat membru, în cazul în care sunt necesare teste serologice;
                           
                        
                              (d)
                           
                           
                              organizarea periodică de teste comparative ale procedurilor de diagnostic la nivelul Uniunii, cu laboratoarele naționale de referință, pentru a furniza informații privind metodele de diagnostic utilizate și rezultatele testelor efectuate în Uniune;
                           
                        
                              (e)
                           
                           
                              colectarea cunoștințelor privind acarianul Tropilaelaps și gândacul mic de stup (Aethina tumida), precum și alți agenți patogeni relevanți, pentru a permite stabilirea unui diagnostic diferențial rapid;
                           
                        
                              (f)
                           
                           
                              determinarea identității agenților patogeni responsabili, după caz, în strânsă colaborare cu laboratoarele regionale de referință desemnate de Organizația Mondială pentru Sănătate Animală (OIE);
                           
                        
                              (g)
                           
                           
                              constituirea și actualizarea regulată a unei colecții de agenți patogeni și de tulpini ale acestora și a unei colecții actualizate de seruri specifice și de alți reactivi împotriva agenților patogeni ai bolilor albinelor, când și dacă sunt disponibili;
                           
                        
                              (h)
                           
                           
                              încredințarea realizării unui inventar al tehnicilor utilizate în prezent în diferitele laboratoare;
                           
                        
                              (i)
                           
                           
                              propunerea de teste standardizate și proceduri de testare sau reactivi de referință pentru controlul intern al calității;
                           
                        
                              (j)
                           
                           
                              consilierea Comisiei în privința aspectelor științifice legate de sănătatea albinelor;
                           
                        
            
                  2.
               
               
                  laboratorul de referință al UE:
                  
                              (a)
                           
                           
                              oferă asistență în mod activ pentru identificarea focarelor bolii respective în statele membre prin studiul izolatelor agentului patogen care îi sunt trimise pentru confirmarea diagnosticului, caracterizare și studii epizootice și comunică neîntârziat rezultatele oricăror anchete Comisiei, statelor membre și laboratoarelor de referință naționale în cauză;
                           
                        
                              (b)
                           
                           
                              facilitează formarea sau perfecționarea experților în diagnosticul de laborator cu scopul de a armoniza tehnicile de diagnostic în întreaga Uniune;
                           
                        
                              (c)
                           
                           
                              organizează ateliere de lucru pentru laboratoarele de referință naționale, astfel cum s-a convenit în programul de lucru, inclusiv formări pentru experți din statele membre și, după caz, din țări terțe, în domeniul noilor metode analitice;
                           
                        
                              (d)
                           
                           
                              acordă asistență tehnică Comisiei și, la solicitarea acesteia, participă la forumuri internaționale consacrate, în special, standardizării metodelor analitice și punerii lor în aplicare.
                           
                        
                              (e)
                           
                           
                              elaborează activități de monitorizare și, ori de câte ori este posibil, coordonează activități destinate îmbunătățirii situației sănătății albinelor în Uniune, în special prin:
                              
                                          (i)
                                       
                                       
                                          efectuarea de studii de validare a testelor sau colaborarea în acest scop cu laboratoarele naționale de referință implicate în astfel de studii;
                                       
                                    
                                          (ii)
                                       
                                       
                                          acordarea de asistență științifică și tehnică Comisiei și colectarea de informații și rapoarte privind activitățile laboratorului de referință al UE;
                                       
                                    
                                          (iii)
                                       
                                       
                                          pregătirea și coordonarea unei anchete privind sindromul colapsului coloniilor în Uniune pentru a stabili o linie de referință a mortalității sezoniere „normale” a albinelor;
                                       
                                    
                        
                              (f)
                           
                           
                              colaborează, în privința metodelor de diagnostic pentru bolile albinelor, cu laboratoarele competente relevante din țări terțe în care aceste boli sunt predominante;
                           
                        
                              (g)
                           
                           
                              colaborează cu laboratoarele regionale relevante desemnate de OIE în privința bolilor exotice [acarianul Tropilaelaps și gândacul mic de stup (Aethina tumida) și orice altă boală exotică constatată în Uniune];
                           
                        
                              (h)
                           
                           
                              sintetizează și transmite informații Comisiei și laboratoarelor de referință naționale relevante în privința bolilor exotice și endemice sau a dăunătorilor care pot apărea și pot afecta Uniunea, inclusiv în privința sindromului colapsului coloniilor;
                           
                        
            
                  3.
               
               
                  de asemenea, laboratorul de referință al UE:
                  
                              (a)
                           
                           
                              realizează, prin consultări cu Comisia, experimente și teste pe teren în vederea ameliorării combaterii unor boli specifice ale albinelor;
                           
                        
                              (b)
                           
                           
                              revizuiește, cu ocazia reuniunii anuale a laboratoarelor naționale de referință, cerințele relevante de testare, stabilite în Codul sanitar pentru animale terestre și în Manualul de Teste de Diagnostic și Vaccinuri pentru Animale Terestre ale OIE;
                           
                        
                              (c)
                           
                           
                              asistă Comisia la revizuirea recomandărilor OIE din Codul sanitar pentru animale terestre și din Manualul de Teste de Diagnostic și Vaccinuri pentru Animale Terestre.